કાબૂલ: મંગળવારે સવારે કાબૂલ એરપોર્ટ આતંકી હુલલો થયો જેમાં ચાર લોકોના મોત નિપજ્યાં હોવાના સમાચાર છે. સૂત્રોના જણાવ્યા અનુસાર ત્રણ વિદેશી નાગરિક અને અફઘાનિસ્તાનના એક વરિષ્ઠ અધિકારી સામેલ છે. કાબૂલ સ્થિત આંતરિક મંત્રાલયની ઓફિસમાં પણ હુમલાના સમાચાર છે. આ હુમલામાં 15 લોકોના મોત નિપજ્યાં હોવાની આશંકા વ્યક્ત કરવામાં આવી રહી છે. મૃત્યું પામેલા વિદેશી નાગરિકોની ઓળખ હજુ સુધી થઇ શકી નથી. આતંકી સંગઠન તાલિબાને હુમલાની જવાબદારી લીધી છે. શરૂઆતી સમાચારો અનુસાર સ્થાનિક સમયાનુસાર સવારે 6.30 વાગે કસાબા રોડ જોરધાર ધમાકો થયો.